钦定古今图书集成/理学汇编/学行典/第210卷 > 黄潾〈族人洵 培〉
## 钦定古今图书集成/理学汇编/学行典/第210卷 > 黄潾〈族人洵 培〉

按《浦江县志》：“黄潾，县合溪人。九岁丧母，朝夕哀号，得
喘疾。比年二十三，父当役，请代行。父怜其病，遣兄滋
往对曰：‘宁有兄远赴万里而弟晏处室庐者乎？固请，
父深嘉其意，许之，即诣省领文云，事峻闲关，疾剧，竟
死于途。滋往收骸，莫知其处，众深悼之。其时族人洵
字永叔，偕郑清逸隐居著作，尤工书体。髫年父死非
命，悼慕终身’。”又有培，字仕茂，出洵之门，嗜学好吟，亦
以孝闻。